Здраво, друштво! Са овим лекцијама и званично завршавамо последњи систем органа код човека, а то је систем органа за размножавање. Сада би требало да имате неку општу слику о томе како је ваш организам грађен, који су његови основни делови, како функционишу, како су међусобно повезани итд.

Шта ове недеље радимо?

ПРВО. **Наслеђивање пола**. **Наследне болести везане за пол.** Уџбеник стр 187.

Ову лекцију сте могли да слушате прошлог уторка. Налази се на следећем линку

<https://mojaskola.rtsplaneta.rs/show/1434923/531/os7-biologija-nasledjivanje-pola-i-nasledne-bolesti>

Шта је овде битно?

-Полне ћелије настају у деоби која се зове МЕЈОЗА

-Полне ћелије имају 23 хромозома од којих је један полни хромозом.

-Код жена тај полни хромозом је X, док код мушкараца може бити X или Y.

-Оплођењем (спајањем полних ћелија) комбинују се хромозоми, од чега и зависи пол детета

Полни хромозоми у диплоидним ћелијама – све телесне ћелија и примарне полне ћелије

Полни хромозоми у хаплоидним ћелијама – јајна ћелија и сперматозоид

Могуће комбинације пола

Зашто нам је ова шема важна?

Због наслеђивања болести које су везане за полне хромозоме, као што су хемофилија или далтонизам. **Ове болести су везане за Х хромозом и из тог разлога се чешће јављају код мушкараца него код жена.**

ДРУГО. **Обољења и нега полних органа**. Уџбеник стр 188-189

Лекција још није изашла, али ћете је наћи на РТС планети, вероватно до краја недеље. Шта треба да знамо! Да знамо које су болести, ко су узрочници и који су симптоми. Табела која се налази у уџбенику је јако добра и сасвим довољна за учење.

У уторак, 12.5.2020. , имате предавање на ТВ-у ***Контрацепција и полно преносиве болести***, која је повезана са лекцијом ***Обољења и нега полних органа***, тако да и њу испратите.

ДОМАЋИ ЗАДАТАК – рок предаје **17.05. до 16 часова**

На школској платформи, у четвртак 14.05., биће постављен домаћи задатак из области СИСТЕМ ОРГАНА ЗА РАЗМНОЖАВАЊЕ. Укључујући и лекцију са ТВ наставе емитоване 12.05. Подсетите се ових лекција пре него што кренете да радите.

Молим вас да обратите пажњу у којим терминим можете приступити платформи и да време рада прилагодите томе . ☺ ☺ ☺